open-index/open-wikipedia-markdown huggingface dataset:
Tähystä tuulenpuolta

**Tähystä tuulenpuolta** (*Look to Windward*) on Iain M. Banksin kirjoittama tieteisromaani, joka julkaistiin vuonna 2000. Suomennos julkaistiin vuonna 2004 Loki-Kirjojen kustantamana ja Lauri Mäkelän ja Jari Virtasen suomentamana. Se on Kulttuuriin sijoittuvan niin sanotun *Kulttuuri*-sarjan kuudes romaani. 

## Juoni
Romaanin päätapahtumat sijoittuvat *Masaq*-kiertoratamaailmaan, jossa chelgrialainen kuuluisa säveltäjä nimeltään Ziller elää maanpaossa. Masaqille saapuu lähettiläs Chelgriasta, ja Ziller tahtoo vältellä häntä epäilyjensä vuoksi. 

Pääjuonen taustalla Banks kuvaa chelgrialaisten salajuonta kostaa Kulttuurille puuttuminen heidän sisällissotaansa, joka chelgrialaisten uskomusten mukaan on johtanut sielujen katoamiseen. Vaikka Kulttuuri ottaa vastuun osallisuudestaan sisällissotaan ja yrittää sovitella tapahtunutta sekä luoda sosiaalisia suhteita chelgrialaisiin, näitten inho Kulttuuria kohtaan ei vähene vaan jännitys osapuolten välillä säilyy.

## Lähteet

## Aiheesta muualla
* Cheryl Morgan: Look Back in Anger. Emerald City, syyskuu 2000. 
* John Clute: The Bottom Line is Redemption. Arkistoitu versio. Scifi.com. 
* Vesa Lehtinen: Kolahtaneita kirjoja: Tähystä tuulenpuolta. Aikakone 15.8.2000.
* Toni Jerrman: Tähystä tuulenpuolta. Arkistoitu versio. Tähtivaeltaja 2/2004.
John Bullard

**John Bullard** on banjonsoittaja, joka soittaa lähinnä itse tekemiään banjosovituksia klassisen musiikin teoksista. Bullard on myös soittanut duossa kitaristi John Patykulan kanssa. 

## Diskografia
**The Classical Banjo* (1995)
**Bach on the Banjo* (1997)

## Aiheesta muualla
*Kotisivut
SHA

**SHA** () kuuluu kryptograafisiin tiivistefunktioihin. Sen eniten käytetty muoto on SHA-1, jota käytetään muun muassa useissa TLS-, SSL-, PGP-, SSH-, S/MIME-  ja IPSec-ohjelmistoissa. 
MD-SHA-tiivistefunktioiden perhe alkoi vuonna 1990 MD4:llä joka nopeasti korvattiin heikkouksien vuoksi MD5:llä vuonna 1992.

Yhdysvaltojen sähköistä salakuuntelua, vieraiden kielten osaamista ja salakirjoituksen purkua harjoittava tiedusteluelin National Security Agency (NSA) suunnitteli SHA:n, ja se julkaistiin Yhdysvaltojen hallituksen standardina.

Ensimmäinen versio *SHA*, joka yleisemmin tunnetaan nimellä SHA-0, julkaistiin vuonna 1993. Seuraaja SHA-1 () julkaistiin vuonna 1995, minkä jälkeen on julkaistu SHA-2 ja SHA-3.

Julkaistuista standardeista kaksi ensimmäistä, SHA-0 ja SHA-1, on jo onnistuttu murtamaan.
Hyökkäysmenetelmien johdosta on kehitetty vahvennus törmäysten havaitsemiseen, jota voidaan käyttää SHA-1:n ja MD5:n kanssa.

Tutkijat pitävät mahdollisena, että lähitulevaisuudessa myös SHA-2 murretaan, sillä se on niin samankaltainen edeltäjiinsä verrattuna. SHA-1-hyökkäystä ei ole vielä onnistuneesti käytetty SHA-2:een. SHA-2:n referenssitoteutus on esitelty IETF:n standardissa . SHA-2 algoritmi on sama SHA-224, SHA-256, SHA-384 ja SHA-512 variaatioissa eroten operandien koossa, alustusvektoreissa sekä lopullisen tiivisteen koossa.

SHA-3-funktion standardointiprosessi aloitettiin vuonna 2005 sen jälkeen, kun SHA-1:n murtaminen osoitettiin mahdolliseksi. Standardointiprosessi koostui useista osista, joista merkittävin oli vuosina 2007–2012 käyty kilpailu standardin pohjaksi otettavasta algoritmista. Kilpailun voitti belgialaisten ja italialaisten kryptologien kehittämä *Keccak*.

NSA:n sijaan prosessista vastasi NIST. Standardin piti alun perin valmistua kokonaisuudessaan jo pian kilpailun päätyttyä, vuoden 2012 loppuun mennessä, mutta se vahvistettiin FIPS 202 -standardiksi lopulta vasta elokuussa 2015.

SHA:ssa on seuraavat algoritmit:

## Katso myös
* Salaus
* MD5
* CRC

## Lähteet

## Aiheesta muualla
* Simple hash calculator
Jay Roach

**Jay Roach** (s. 1957 Albuquerque, New Mexico, Yhdysvallat) on yhdysvaltalainen elokuvaohjaaja ja -tuottaja. Hänen tunnetuimpia ohjauksiaan ovat *Austin Powers*- ja *Painajainen perheessä* -elokuvat, joita hän on ohjannut yhteensä viisi.

Jay Roach on ollut naimisissa vuodesta 1993 alkaen The Bangles yhtyeestä tutun Susanna Hoffsin kanssa.

## Valikoitu filmografia
**[[Austin Powers – kumma jätkä]]* (*Austin Powers: International Man of Mystery*) (1997)
**[[Austin Powers – agentti joka tuuppasi minua]]* (*Austin Powers: The Spy Who Shagged Me*) (1999)
**[[Mystery, Alaska]]* (1999)
**[[Perhe on painajainen]]* (*Meet the Parents*) (2000)
**[[Austin Powers ja kultamuna]]* (*Austin Powers in Goldmember*) (2002)
**[[Painajainen perheessä]]* (*Meet the Fockers*) (2004)
**[[Borat (elokuva)|Borat: Cultural Learnings of America for Make Benefit Glorious Nation of Kazakhstan]]* (2006) (tuottajana)
*''Brüno (2008) (tuottajana)

## Aiheesta muualla
*
Vaskivuori

**Vaskivuori** voi tarkoittaa seuraavia:

* Vaskivuori eli Svappavaara, taajama Kiirunan kunnassa Ruotsissa
* Vaskivuoren lukio, oppilaitos Vantaalla Suomessa
* Vaskivuoren kalliomaalaus, kalliomaalaus Luumäellä
* Vaskivuori, sukunimenä:
** Rane Vaskivuori (1967–2016), suomalainen sisustussuunnittelija ja tuotemuotoilija
Maurice Martenot

**Maurice Martenot** (; 1898 Pariisi – 10. lokakuuta 1980 Clichy) oli ranskalainen sellisti ja radiosähköttäjä. 

Hän patentoi 2. huhtikuuta 1928 ondes Martenot -soittimen. Vuodesta 1948 lähtien Maurice Martenot opetti Pariisin konservatoriossa ondes Martenot'n soittoa ja hänen oppilaisiinsa lukeutui muun muassa säveltäjä Karel Goeyvaerts. 

## Aiheesta muualla
*Tietoa Maurice Martenot'sta ja ondes Martenot'sta 
*Mm. Maurice Martenot'n elämäkerta 
*Music From The Ether Maurice Martenot esittelee soitintaan vuonna 1934. Video, 3 min.
Kari Hyytiä

**Kari Hyytiä** on Metallityöväen Liiton neuvottelupäällikön varamies, työehtosihteeri ja entinen aluetoimitsija. Hyytiä on toiminut myös Lahden kaupunginvaltuuston ensimmäisenä varapuheenjohtajana ja Päijät-Hämeen liiton maakuntavaltuuston puheenjohtajana.

## Aiheesta muualla
* Kari Hyytiä työehdosihteeriksi 
* Hyytiä Metallin työehtosihteeriksi
*Lahti asetti mitalitoimikunnan 5.4.2005
Gemara

**Gemara** on juutalaisten talmudin jälkimmäinen osa, joka sisältää mišnan kriittisiä kommentteja. Sen perustana ovat Israelin rabbien keskustelut mišnasta; sisältö päätettiin lopullisesti noin vuonna 500. Se on kirjoitettu arameaksi.

Varsinainen Mišna-kritiikki keskittyy seuraaviin kysymyksiin
* Kieli. Miksi käytetään tiettyä sanaa eikä toista
* Logiikka
* Lainopilliset kysymykset  
* Yhteys Raamattuun

## Lähteet
Zhang Daoling

**Zhang Daoling** (張道陵; pinyin: Zhāng Dàolíng, Wade-Giles: Chang Tao-ling) oli sichuanlainen taolainen mystikko ja uskonnollisen liikkeen johtaja Itäisen Hanin aikaan 100-luvulla jälkeen ajanlaskun ajan. Hän perusti Viiden vakallisen lahkon ja Taivaallisten mestarien "dynastian." Changia sanotaan uskonnollisen taolaisuuden perustajaksi. Taolaiset uskovat, ettei Chang ole kuollut, vaan että hän muuttui kuolemattomaksi ja siirtyi taivaaseen.

## Aiheesta muualla
*Mythology Dictionary
Targum

**Targum** on arameankielinen käännös heprealaisesta Raamatusta Tanakista, joka vastaa suunnilleen kristittyjen Vanhaa testamenttia. Aramea  oli satojen vuosien ajan juutalaisten yhteisöjen arkikieli; tämä kansankielinen käännös mahdollisti Raamatun tekstien laajamittaisen opettamisen ja keskustelun niistä.

Targumin vanhimmat löydöt ovat peräisin 100-luvulta eaa.

## Lähteet
Perhonjokilaakso

**Perhonjokilaakso** on vuonna 1970 perustettu, kerran viikossa torstaisin ilmestyvä paikallislehti, jonka levikkialueena ovat Halsua, Kaustinen, Perho, Ullava ja Veteli. Lehden levikki on 17 300.

## Lähteet

## Aiheesta muualla
* Perhonjokilaakson kotisivut
Vladimir Agopov

**Vladimir Agopov** (s. 23. marraskuuta 1953 Luhansk, Ukrainan SNT) on suomalainen säveltäjä ja musiikinopettaja.

Armenialaistaustainen Agopov (alkuperäinen sukunimi Akopjan) syntyi Ukrainassa, suoritti sävellysdiplomin vuonna 1977 Moskovan konservatoriosta, jossa hän opiskeli sävellystä Aram Hatšaturjanin ja Edison Denisovin johdolla. Muutettuaan Suomeen hän jatkoi opintoja Sibelius-Akatemiassa Paavo Heinisen johdolla 1978–1984. Sävellyksiä on esitetty monissa maissa ja festivaaleilla, muun muassa Kuhmossa, Naantalissa, Kemiönsaarella, Sibelius-viikolla Moskovassa, International Festival of Arts -festivaalilla New Yorkissa, 13th World Harp -kongressissa Hongkongissa, World Music Days 2019 -festivaalilla Tallinnassa ja Moscow Autumn 2019 -festivaalilla. Tuotantoon kuuluu orkesteri-, kuoro- ja kamarimusiikkia, teatterimusiikkia, sovituksia ja muita.  

Agopovin teoksia on palkittu useissa ulko- ja kotimaisissa sävellyskilpailuissa, kuten Sibelius-viulukilpailun yhteydessä järjestetty sävellyskilpailu, 2. palkinto (Ergo for violin and piano), 17. kansainvälinen Edvard Grieg –sävellyskilpailu Oslossa vuonna 2013, 1. palkinto (Solveig’s dreams for harp solo), lied-sävellyskilpailu 2017, 1. palkinto (Four songs to poems by William Blake). Hän toimi Sibelius-Akatemian teoria-aineiden lehtorina vuosina 1988–2021.

Tärkeimmät teokset: Concerto for orchestra Homage to Master, Concerto for Cello and Orchestra Tres viae, Settembre per orchestra grande, Blackbird variations for soprano and orchestra, Decimetto for chamber ensemble, Musiikkia kamariorkesterille (Palkittu kansallisessa sävellyskilpailussa Kouvolassa), Jousikvartetot nro 1 & 2, Prayer for Male choir a capella (kantaesitys World Music Days 2019 -festivaalilla, Tallinn), Motetus for mixed choir, organ, harp & percussion, Pater Noster for mixed choir a capella.

Agopovin teoksia ovat esittäneet muun muassa Gennadi Roždestvenski, Juri Bašmet, Aleksandr Vinnitski, Willy Postma, Arto Noras, Jukka-Pekka Saraste, Sakari Oramo, Liisa Pohjola ja Anna-Liisa Bezrodny.

## Lähteet
* Vladimir Agopov :: 23 November 1953. FIMIC
* Einojuhani Rautavaara: Composer in Profile: Vladimir Agopov. FIMIC
Särkyneen sydämen sola

**Särkyneen sydämen sola** (*Breakheart Pass*) on Alistair MacLeanin käsikirjoittama 1860-luvulle sijoittuva lännenelokuva, joka perustuu käsikirjoittajan itsensä kirjoittamaan samannimiseen romaaniin. Elokuvan ohjasi Tom Gries, ja musiikin sävelsi Jerry Goldsmith.

Elokuva kuvattiin pääosin pohjoisessa Idahossa, Yhdysvalloissa sijaitsevalla Camas Prairie Railroadilla. Veturina käytettiin Great Western Railwayn 2-8-0 ''Consolidation''-tyyppistä höyryveturia nro 75.

Elokuvan maailmanensi-ilta oli Suomessa 25. joulukuuta 1975. Ensi-iltaa varten Helsinkiin saapunut elokuvan tuottaja Jerry Gershwin kertoi syyksi: "Suomalaisen yleisön tiedetään suosivan niin Macleanin romaaneja kuin tämän filmin pääosan esittäjää Charles Bronsonia".

## Näyttelijät

## Juoni
Romaanin ja elokuvan juonet eivät merkittävästi poikkea toisistaan. Kurkkumätäepidemian (kirjassa koleran) iskettyä Kalliovuorilla sijaitsevaan Yhdysvaltain hallituksen sotilaslinnoitukseen Fort Humboldtiin, lähettää hallitus linnakkeeseen rautateitse vaihtomiehistön sekä lääkärin. Junassa ovat mukana myös kuvernööri Fairchild ja tämän veljentytär. Väliasemalla junaan nousevat myös sheriffi Nathan Pierce (elokuvassa näyttelijänä Ben Johnson) sekä tämän pidättämä etsintäkuulutettu John Deakin (Charles Bronson).

Matkalla kohti vuoristolinnaketta junassa tapahtuu murha toisensa jälkeen. Kun junan perässä olevat sotilasvaunut karkaavat ja syöksyvät rotkoon, salaisen palvelun agentiksi paljastuva Deakin suorittaa junassa omia tutkimuksiaan murhista ja löytää junan tavaravaunussa olevista ruumisarkuista aseita, joita samassa juonessa olevat sheriffi ja kuvernööri ovat kuljettamassa intiaanikapinallisille.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa kovaotteiseksi mutta keinotekoiseksi westerniksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Tuomo Romppanen

**Tuomo Romppanen** (s. 17. helmikuuta 1956) on lahtelainen sosiaalityöntekijä, joka toimi Mäntymäen lastenkodin johtajana 23 vuotta. Romppanen erotettiin toukokuussa 2005, kun häntä alettiin epäillä lasten seksuaalisesta hyväksikäytöstä.

Romppanen osallistui myös politiikkaan ja hän oli Lahden kaupunginhallituksen ja -valtuuston jäsen. Kunnallisvaaleissa 2004 Romppanen sai eniten ääniä (708) Vihreiden listalla. Romppanen oli ehdolla eduskuntavaaleissa 2003 Hämeen vaalipiirissä Vihreän liiton listalla ja sai 1&nbsp;362 ääntä yltäen varaedustajaksi. Eduskuntavaaleissa 1999 hän sai 719 ääntä eli viidenneksi eniten ääniä Vihreistä Hämeessä.

Marraskuussa 2006 Lahden käräjäoikeus tuomitsi Romppasen kymmenen kuukauden ehdolliseen vankeusrangaistukseen kuuden lapsen seksuaalisesta hyväksikäytöstä, koska oikeuden mukaan Romppainen ”oli tavoitellut seksuaalista kiihotusta pestessään lapsia saunassa”. Lisäksi Romppanen määrättiin maksamaan valtiolle oikeudenkäyntikuluja yli 28&nbsp;000 euroa sekä kuudelle asianomistajalle henkisestä kärsimyksestä yhteensä 5&nbsp;000 euroa. Teot ajoittuivat vuosille 1999–2004. Kouvolan hovioikeus lievensi myöhemmin tuomiota ja antoi 31. lokakuuta 2007 Romppaselle viidestä lapsen seksuaalisesta hyväksikäytöstä sekä virkavelvollisuuden rikkomisesta viiden kuukauden ehdollisen vankeusrangaistuksen. Rikokset tapahtuivat oikeuden mukaan tilanteissa, jotka liittyivät tyttöjen nukuttamiseen ja saunottamiseen. Romppanen on kiistänyt kaikki häntä kohtaan esitetyt syytteet. Korkein oikeus ei antanut Tuomo Romppaselle valituslupaa.

## Lähteet
Harri Lintumäki

**Harri Jaakko Antero Lintumäki** (s. 1. toukokuuta 1948 Hämeenlinna) on suomalainen oikeustieteen kandidaatti, varatuomari ja käräjätuomari. Hän sai laamannin arvonimen vuonna 2007.

Hän oli kokoomuksen kaupunginvaltuutettu Hämeenlinnassa viisi kautta vuosina 1993–2012, josta kolme kautta valtuuston puheenjohtajana.

Lintumäki toimi pitkään Hämeenlinnan Pallokerhon hallituksen puheenjohtajana ja jääkiekon SM-liigan valiokunnissa. Hänet on valittu Suomen Jääkiekkoleijonaksi numerolla 171.

## Lähteet
Raili Hildén

**Raili Hellevi Hildén** (ent. Rotko, s. 3. elokuuta 1944) on suomalainen kunnallispoliitikko. Hän oli Heinolan kaupunginhallituksen jäsen vuosina 2001–2008 ja 2013–2021, joista puheenjohtajana 2001–2004, 2005–2006 ja 2013 –2017 sekä varapuheenjohtajana 2007–2008. Hildén toimi kaupunginvaltuutettuna 1977–1992, 2001–2008, 2013–2021 sekä Päijät-Hämeen maakuntahallituksen jäsenenä 2001–2004. Hildén oli Lahden Seudun Kehittämisyhtiön hallituksen jäsen 2004–2008 ja Lahden Seudun seutuhallituksen jäsen 2008–2009. Hän oli Heinolan tarkastuslautakunnan jäsen 2009–2012.

Eduskuntavaaleissa 2003 Hildén sai 3830 ääntä ja pääsi varaedustajaksi Hämeen vaalipiirin SDP:n vaalilistalla.

Tasavallan presidentti myönsi Hildénille kunnallisneuvoksen arvonimen kesäkuussa 2008. Hän sai Kuntaliiton hopeisen kunniamerkin 2014.

## Lähteet
Petropavlovsk

**Petropavlovsk** voi tarkoittaa seuraavia:

* Petropavlovsk, kazakstanilaisen Petropavlin kaupungin venäjänkielinen nimi
* Petropavlovsk-Kamtšatski, Kamtšatkan aluepiirin pääkaupunki Venäjällä
* Taistelulaiva Petropavlovsk, nimenä välillä myös *Marat*, Venäjän ja Neuvostoliiton taistelulaiva.
Andreas Ottl

**Andreas Ottl** (s. 1. maaliskuuta 1985 München, Saksa) on saksalainen jalkapalloilija. Hän on vapaa pelaaja.

Keskikenttäpelaajana pelaava Ottl siirtyi vuonna 1996 FC Bayern Müncheniin paikallisesta pikkuseurasta SV Nord Lerchenausta, jossa hän aloitti jalkapallon vuonna 1991. Hän kuului vuosien ajan FCB:n menestyksekkäiden juniorijoukkueiden tähtipelaajiin ja voitti muun muassa kolme juniorisarjojen Saksan mestaruutta. Ottl voitti Bayernissa myös Bundesliigan kahdesti, 2005–2006 ja 2007–2008.

## Lähteet
Baluan

**Baluan** on tuliperäinen saari Papua-Uudella-Guinealla. Se on Amiraliteettisaarista eteläisin. Saari sijaitsee Manusin saaresta noin 50 kilometriä kaakkoon. Baluanin asukasluku on noin neljäsataa ja pinta-ala 23 neliökilometriä. Saarella puhutaan baluanin kieltä.
Syllable

**Syllable** on vapaa/avoin POSIX yhteensopiva Unix-tyylinen käyttöjärjestelmä. Sen tarkoitus on olla vakaa ja helppokäyttöinen työpöytä-käyttöjärjestelmä koti- ja pientoimistokäyttöön. 
Syllable forkattiin atheOSista heinäkuussa 2002.

Sen mukana tulee natiivi internet-selain (ABrowse), sähköposti-ohjelmisto, mediasoitin, integroidut kehitystyökalut ja monia muita ohjelmia.

Ominaisuudet:

* Natiivi 64-bittinen journaloiva tiedostojärjestelmä: AtheOS File System.
* C++ suuntautunut API
* 99% POSIX -yhteensopiva.
* GNU työkalut (GCC, Glibc, BINutils, Make)
* keskeyttävä moniajo
* Symmetrinen moniprosessointi tuki
* Ajurit käytetyimpiin laitteistoihin

Viimeisin versio on 0.6.5, joka julkaistiin 1. tammikuuta 2008.

## Lähteet

## Aiheesta muualla
* https://syllable.metaproject.frl
Oiva Kaltiokumpu

**Oiva Johannes Kaltiokumpu** (s. 25. syyskuuta 1950 Sodankylä) on suomalainen poliitikko, rikoskomisario ja laulaja. Hän toimi Suomen Keskustan kansanedustajana Satakunnan vaalipiiristä vuodesta 2007 vuoteen 2011. Lapista kotoisin olevan Kaltiokumpu on asunut vuodesta 1991 lähtien Porissa.

Kaltiokumpu on Porin kaupunginvaltuuston varapuheenjohtaja. Hän oli ehdolla vuoden 2003 eduskuntavaaleissa ja pääsi varasijalle saaden 5&nbsp;218 ääntä. 
Vuoden 2007 eduskuntavaaleissa Kaltiokumpu valittiin kansanedustajaksi Satakunnan vaalipiiristä 5&nbsp;611 äänellä. Vuoden 2011 eduskuntavaaleissa hän oli ehdolla Satakunnan vaalipiirissä mutta ei tullut valituksi.

Oiva Kaltiokumpu on myös laulaja. Hän on levyttänyt muutamia albumeita taiteilijanimellä **Lapin sheriffi** ja esiintyy orkesterinsa kanssa satunnaisesti.

## Eduskuntatoiminta
*Hallintovaliokunta 03.05.2007- 
*Lakivaliokunta 03.05.2007- 
*Liikenne- ja viestintävaliokunta (vj) 03.05.2007- 
*Pohjoismaiden neuvoston Suomen valtuuskunta (vj) 04.04.2007- 
*Valtiovarainvaliokunta 03.04.2007-02.05.2007
*Liikenne- ja viestintävaliokunta 03.04.2007-02.05.2007
*Talousvaliokunta 03.04.2007-02.05.2007
*Keskustan eduskuntaryhmä 21.03.2007 -

## Yhteiskunnalliset tehtävät
*Kansanedustaja 2007-
*Porin kaupunginvaltuusto (vpj) 2011- 
*Porin kaupunginvaltuusto 2000-
*Porin kaupunginvaltuusto, keskustan ryhmä (pj) 2000-
*Porin kaupungin tarkastuslautakunta (pj) 2011-
*Porin kaupungin tarkastuslautakunta 2009-
*Porin kaupunginhallitus 2000-2002
*Satakuntaliiton maakuntavaltuusto (vpj) 2000-2004
*Satakunnan korkeakoulusäätiön hallitus 2000-
*Satakunnan korkeakoulusäätiön valtuuskunta 2000-
*Kiinteistö Oy PTO:n (Porin tekn.oppilaitos) hallitus (pj) 2001-
*Porin terveyslautakunta (pj) 2002-2004
*Satakuntaliiton maakuntavaltuusto (pj) 2005-2009
*Kiinteistö Oy PTO:n (Porin tekn. oppilaitos) hallitus (pj) 2003-2009
*Länsi-Lapin poliisiyhdistys (pj) 1981-1986
*Läänin poliisijärjestöt (pj) 1986-1989
*Satakunnan Keskustapiiri (vpj) 2000-2001
*Suomen Keskustan puoluehallitus (vj) 2000-2004
*Suomen Keskustan puoluevaltuuskunta 2004-
*Poliisiopintojen Oppilaskunta (pj) 
*Osuuskaupan edustajisto 2005-
*Osuuspankin edustajisto 2006-
*Kiinteistönomistajien hallitus (pj) 2006-
*Porin ev.-lut. seurakuntayhtymän yhteinen kirkkoneuvosto 2007-
*Teljän seurakunnan kirkkoneuvosto 2007-
*Palosuojelurahaston hallitus 2008-
*Kansaneläkelaitoksen tilintarkastaja 2009-

## Asiantuntija- ja koulutustehtävät
*Poliisiammattikorkeakoulun päällystön johtamiskurssin johtajana 1998
*Poliisiammattikorkeakoulun alipäällystön johtamiskurssin johtajana 2000
*Sisäministeriön ylikomisariona 1995–1996 vastuualueena valtakunnallisen työyhteisön kehittämishankkeen johtaminen
*Opetustehtävät Poliisikoulussa 1989–1990
*Kouluttajana työyhteisö-, johtamis- ja turvallisuusasioissa julkishallinnossa ja yksityisissä yrityksissä eri toimialoilla

## Levytyksiä
### Albumit
* 
* 
* 
* 
* 

## Lähteet
* [ Fono.fi]
* Edustajamartikkeli, eduskunta.fi
* oivakaltiokumpu.fi

### Viitteet

## Aiheesta muualla
* Viralliset kotisivut 
* Facebook sivut
* 
* 
* Populappi
Mario Party (pelisarja)

**Mario Party** on Nintendon julkaisema videopelisarja, jossa pelaajien tai tietokoneen  ohjaamat pelihahmot liikkuvat pelilaudalla ja ottavat toisistaan mittaa erilaisissa minipeleissä. Pelihahmot ovat tuttuja Mario-pelisarjasta.

Ensimmäinen *[[Mario Party]]* -peli julkaistiin vuonna 1999 Nintendo 64:lle. Suurimman osan peleistä on kehittänyt Hudson Soft, mutta nykyään pelejä kehittää Nd Cube.

## Pelit
**[[Mario Party]]* (Nintendo 64, 1999)
**[[Mario Party 2]]* (Nintendo 64, 2000)
**[[Mario Party 3]]* (Nintendo 64, 2001)
**[[Mario Party 4]]* (Nintendo GameCube, 2002)
**[[Mario Party 5]]* (Nintendo GameCube, 2003)
**[[Mario Party 6]]* (Nintendo GameCube, 2005)
**[[Mario Party Advance]]* (Game Boy Advance, 2005)
**[[Mario Party 7]]* (Nintendo GameCube, 2006)
**[[Mario Party 8]]* (Wii, 2007)
**[[Mario Party DS]]* (Nintendo DS, 2007)
**[[Mario Party 9]]* (Wii, 2012)
**[[Mario Party: Island Tour]]* (Nintendo 3DS, 2013)
**[[Mario Party 10]]* (Wii U, 2015)
**[[Mario Party: Star Rush]]* (Nintendo 3DS, 2016)
**[[Mario Party: The Top 100]]* (Nintendo 3DS, 2017)
**[[Super Mario Party]]* (Nintendo Switch, 2018)
**[[Mario Party Superstars]]* (Nintendo Switch, 2021)
**[[Super Mario Party Jamboree]]* (Nintendo Switch, 2024)

## Pelien pelattavat hahmot

**A** = Mario Party Advance

**DS** = Mario Party DS

**IT** = Mario Party: Island Tour

**ST** = Mario Party: Star Rush

**T** = Mario Party: The Top 100

**S** = Super Mario Party

**SS** = Mario Party Superstars

## Muut ''Mario Party'' -pelit
*Super Mario Fushigi no Korokoro Party
*Super Mario Fushigi no Korokoro Party 2
*Mario Party-e
Kudosneste

**Kudosneste** on monisoluisten eläinten solujen ympärillä olevan liuoksen, soluväliaineen, yksi komponentti. Se käsittää noin 16 % ihmiskehon painosta.

## Koostumus

Kudosnesteen koostumus riippuu kudoksessa olevien solujen ja veren välisestä aineenvaihdunnasta. Tämän vuoksi kudosnesteellä on erilainen koostumus kehon eri osissa.

Koska kaikki veren osatekijät eivät pääse kudokseen, veren ja kudosnesteen sisällöt poikkeavat toisistaan. Punasolut, verihiutaleet ja veriplasman proteiinit eivät läpäise hiusverisuonten seinämiä, joten kudosneste koostuu pääosin veriplasmasta. Osa valkosoluista kuitenkin pääsee kudokseen, jossa ne torjuvat tulehduksia.
Bastian Schweinsteiger

**Bastian Schweinsteiger** (s. 1. elokuuta 1984 Kolbermoor) on saksalainen uransa päättänyt jalkapalloilija. Pelipaikaltaan hän oli keskikenttäpelaaja.

## Ura
### Seurajoukkueura
Keskikenttäpelaaja aloitti uransa vuonna 1990 FV Oberaudorfin juniorijoukkueessa ja siirtyi kaksi vuotta myöhemmin TSV 1860 Rosenheimin riveihin. Siirto suurseura Bayern Müncheniin tapahtui 1. heinäkuuta 1998.

Hän nousi Bayernin ykkösjoukkueeseen kaudella 2003–2004 pelaten Bundesliigassa 26 ottelua. Hyvät esitykset nostivat Schweinsteigerin pian maajoukkueeseen asti, ja hän pelasikin kesällä 2004 EM-kisoissa. Kaikkiaan Schweinsteiger pelasi müncheniläisjätin paidassa 17 vuotta ja voitti mm. kahdeksan Bundesliigan mestaruutta.

Schweinsteiger teki heinäkuussa 2015 Manchester Unitedin kanssa kolmen vuoden sopimuksen.

Schweinsteiger liittyi MLS-seura Chicago Firen riveihin maaliskuussa 2017 yhden vuoden sopimuksella. Lopulta hän edusti Chicago Fireä kauden 2019 loppuun saakka, jolloin hän päätti pelaajauransa.

### Maajoukkueura
Schweinsteiger on tehnyt mittavan uran Saksan maajoukkueessa ja rikkoi sadan maaottelun rajan vuonna 2014. Keskikentän ankkurina viihtyvä saksalainen muistetaan muun muassa vuoden 2006 MM-kisojen pronssiottelusta Portugalia vastaan, jossa hän viimeisteli kaukolaukauksillaan kaksi Saksan maaleista johdattaen joukkueensa sen kotikisoissa 3–1 voittoon ja näin pronssille. Vuoden 2014 MM-kisoissa Schweinsteiger sai vihdoin kruunun komealle maajoukkueuralleen, kun Saksa voitti järjestyksessään neljännen maailmanmestaruutensa. Joukkueen avausottelua lukuun ottamatta mies pelasi jokaisessa ottelussa, viidesti avauskokoonpanossa. MM-kisojen jälkeen Schweinsteiger nimettiin Saksan kapteeniksi, kun Philipp Lahm päätti maajoukkueuransa.

Schweinsteiger oli mukana Saksan joukkueessa jalkapallon Euroopan-mestaruuskilpailuissa 2016 ja hänestä tuli Saksan eniten otteluita EM-kilpailuissa pelannut pelaaja, kun hänet otettiin vaihdosta kentälle ottelussa Pohjois-Irlantia vastaan. EM-kilpailujen jälkeen Schweinsteiger päätti maajoukkueuransa Mönchengladbachissa pelatussa harjoitusottelussa Suomea vastaan pelattuaan yhteensä 121 ottelussa ja tehtyään niissä 24 maalia.

## Saavutukset
**Bayern München**
* Bundesliiga (8): 2002–2003, 2004–2005, 2005–2006, 2007–2008, 2009–2010, 2012–2013, 2013–2014, 2014–2015
* Saksan cup (7): 2002–2003, 2004–2005, 2005–2006, 2007–2008, 2009–2010, 2012–2013, 2013–2014
* Saksan liigacup (2): 2004, 2007
* DFL-Supercup (2): 2010, 2012 
* Mestarien liiga: 2012–2013
* UEFA Super Cup: 2013
* Seurajoukkueiden maailmanmestaruus: 2013

**Manchester United**
* FA Cup: 2015–2016
* Englannin liigacup: 2016–2017
* Eurooppa-liiga: 2016–2017

**Saksa**
* MM-kilpailut: 2014; pronssia 2006, 2010
* EM-kilpailut: hopeaa 2008, pronssia 2012
* Maanosaliittojen cup: pronssia 2005

## Yksityiselämä
Myös Schweinsteigerin isoveli Tobias pelasi ammatikseen jalkapalloa. Bastian Schweinsteiger oli naimisissa tennispelaaja Ana Ivanovićin kanssa vuosina 2016–2025 ja heillä on kolme lasta (2018, 2019 ja 2023 syntyneet).

## Lähteet

## Aiheesta muualla
* Viralliset kotisivut
Timo Rautiainen (kartanlukija)

**Timo Rautiainen** (s. 13. marraskuuta 1964 Espoo) on suomalainen rallin kartanlukija ja kaksinkertainen ralliautoilun maailmanmestari vuosilta 2000 ja 2002. Rautiainen voitti yhdessä Marcus Grönholmin kanssa 30 kilpailua rallin MM-sarjassa. Rautiainen on voittojen määrässä mitattuna menestyksekkäin suomalainen kartanlukija ja maailman kolmanneksi voitokkain kartanlukija.

## Ura
Ennen uraansa Marcus Grönholmin kanssa Rautiainen toimi Mikko Kalliomaan kartanlukijana. Kaksikko saavutti vuonna 1988 juniorien SM-hopeaa, kun mestaruuden voitti Marcus Grönholm. Kalliomaan kartanlukijana Rautiainen toimi vuoden 1989 puoliväliin saakka.

Marcus Grönholmin kanssa yhteistyö alkoi vuonna 1990. Rautiainen seurusteli jo tällöin Grönholmin siskon kanssa. Aikaisemmin kauden 1990 aikana Rautiainen oli lukenut nuottia myös Grönholmin serkulle Sebastian Lindholmille.

Rautiaisen ensimmäinen MM-ralli oli vuoden 1990 Suomen ralli Grönholmin kanssa. Kilpailu päättyi kaksikolta ulosajoon. 

Kesän 1991 jälkeen Rautiaisen ja Grönholmin tiet erosivat Grönholmin vaihtaessa kartanlukijaa. Muutos johtui Grönholmin taustajoukkojen halusta saada kuljettajan vierelle kokeneempi kartanlukija. Rautiainen on kertonut vaihdoksen olleen itselleen kova paikka, vaikka Rautiainen jäikin tällöin auttamaan Grönholmia urallaan eteenpäin.

Yhteistyö Rautiaisen ja Grönholmin välillä jatkui jälleen vuonna 1995. He ajoivat yhdessä kauden 2007 loppuun, jolloin he lopettivat uransa. Tuolloin Rautiainen ja Grönholm olivat rallin MM-sarjassa pisimpään yhdessä ajanut kuljettaja–kartanlukija-pari.

Vuoden 2007 jälkeen Rautiainen ja Grönholm ovat osallistuneet yksittäisiin rallin MM-sarjan kilpailuihin, joista viimeisimpänä he kilpailivat vuoden 2019 Ruotsin rallissa. Grönholmin lisäksi Rautiainen on lukenut kolmessa kilpailussa nuottia Valtteri Bottakselle.

### Kilpailu-uran jälkeen
Ralliuransa jälkeen Rautiainen on toiminut kansainvälisen autoliitto FIA:n tuomarina ja kilpailudelegaattina. Hän on myös osakkaana julkisivu- ja parvekeremontteja tekevässä rakennusyhtiössä.

## Yksityiselämä
Rautiainen on naimissa Marcus Grönholmin siskon kanssa ja heillä on kaksi lasta.

## Saavutuksia
* 2 maailmanmestaruutta (2000, 2002)
* 142 MM-starttia
* 30 MM-osakilpailuvoittoa

## Lähteet

## Aiheesta muualla
* eWRC-sivustolla 
* Marcus Grönholm & Timo Rautiainen
Valse Triste (yhtye)

**Valse Triste** on eräs vanhimmista suomalaisista hardcore punk -yhtyeistä. Se perustettiin 1980-luvun alussa Kauhajoella.

Yhtye on toiminut vuosien saatossa useilla eri kokoonpanoilla. Jäsenistöön on eräässä vaiheessa kuulunut myös Teijo-Kalevi Lusa, joka tunnetaan paremmin Raamatun profetioita käsittelevistä kirjoistaan.

Yhtyeen nimi tulee Sibeliuksen samannimisestä kappaleesta, joka on ranskaa ja tarkoittaa ”alakuloinen valssi”.

## Jäsenet
* Wasky – laulu (1983–)
* Mikko – laulu (1989–)
* Ville – rummut (2010–)
* Antti – basso (2010–)
* Mika - kitara (2021–) 

### Entisiä jäseniä
* Nyrönen – kitara (1983–1984)
* Teijo – kitara (1985)
* Perälä – kitara (1986–1999)
* Essi – kitara (1999–2008)
* Sami – kitara (2008–2021)
* Haba – basso (1983–1984)
* Hämppy – basso (1985)
* Hämy – basso (1986–1987)
* Tepe – basso (1987–1989)
* Taisto – basso (1989–1993)
* Mika A – basso (1993)
* Raine – basso (1993–2008)
* Rekku – basso (2008–2010)
* Tepe – rummut (1983–1985, 1989–1993)
* Janne – rummut (1986–1989, 1993–2008)
* Mikko – rummut (2008–2009)

## Diskografia

### Albumit
* 
* 
* 

### 10"
* 

### EP:t ja 7":t
* 
* 
* 
* 
* 
* 
* 
* 
* 
* 
* 
* 
* 

### Demot / Kasetit
* *Palava Enkeli* (1986)
* *Voit Ostaa Revolverin Joka 15. Päivä!* (1988)
* *Humalaisen Poliisin Pistoolinpiippu Oli Ohimollani* (1989)
* *Valse Triste* (Puola)
* *Valse Triste / Adolf & The Piss Artists split* (Bulgaria, 1999)
* *Kulutusjuhlat* (kokoelma, Shitsuck Tapes & Stuff, 2007)
* *Neljä tai viisi Polvisella* (Shitsuck Tapes & Stuff, 2012)

### Mukana kokoelmilla
* *Alternative Action Compilation* – 7" EP (Alternative Action Records, 1990) – kappale ”Emma Halonhakkaaja”
* *Panx Vinyl Zine #10* – 7" EP (Panx Records, 1991) – kappale ”Sopivaa”
* *Jäähyväiset aseille – Farewell to Arms* – LP (Underground Productions, 1996) – kappale ”Verinorot”
* *Group Therapy (Late for the Sessions)* – CD (Odd Records, 1998) – kappaleet ”Sutta ja sekundaa” ja ”Akvaariopää”
* *Underground Kollektion vol. 0* – 7" EP (Black Oval Records, 1998) – kappale ”Yhteensattuma”
* *The Spirits of the New Age* – CD (Hateball Records, 1999) – kappale ”Viisastelija”
* *Lepakon hautajaiset live* – CD (Hautajaisväki, 2000) – kappale ”Selkäänpuukottamisen jalo taito”
* *Suomipunkkia* – CD (Low Frequency Records, 2000) – kappale ”Palava koira”
* *Solardisk.com – 3rd Anniversary Label Sampler* – CD (Solardisk, 2001) - kappaleet ”Selkäänpuukottamisen jalo taito” ja ”Päästäkää ilmat pois”
* *Punk Occupation 8* – CD (2006) – kappale ”Selkäänpuukottamisen jalo taito”
* *Hardcore '03* – LP (Kämäset Levyt, Roku Records, S.U.P.O. Records, Tuska & Ahdistus Records, 2006 ) – kappale ”Masiina”
* *Hahmotushäiriö* – LP (Kissankusi Records, 2006) – kappale ”Perheeni on testi”
* *Laatiminen Äpäröille* - LP (Paska Records, Ranska, 2009)

## Aiheesta muualla
* Valse Tristen kotisivut 
*  Valse Tristen myspace-sivut
Valse Triste

**Valse Triste** voi tarkoittaa seuraavia asioita:

* Valse triste, Jean Sibeliuksen sävellys
* Valse Triste, suomalainen yhtye.
Mikropaalu

**Mikropaalu** on pieniläpimittainen paalu, jota käytetään rakennustekniikassa perustusten vahvistamisessa tai kevyiden rakenteiden kuten omakotitalojen perustusten tukemiseen. Mikropaalu on pääasiassa terästä, halkaisijaltaan 60&ndash;200 mm. Mikropaaluja asennetaan lyömällä, poraamalla, täryttämällä tai puristamalla. Pohjoismaissa mikropaalut asennetaan yleensä kärjellä kantaviksi, muualla maailmassa vaipalla kantaviksi.  Kärjellä kantava mikropaalu on yleensä teräsputki, joka voidaan myös injektoida sementtilaastilla esimerkiksi korroosionkestävyyden parantamiseksi. Vaipalla kantava mikropaalu on aina ympäröity sementtilaastilla.

Mikropaalujen käyttö yleistyi Suomessa 1980-luvulla. Aluksi käytettiin paljon *täysteräspaaluja* eli pyöröterästankoja paaluina, mutta 1990-luvun alusta alkaen on siirrytty pelkästään teräsputkesta tehtyihin paaluihin. Aikaisemmin putkissa käytettiin yleisesti pallografiittivalurautaa, mutta nykyiset paalut ovat suurimmaksi osaksi S440- tai S550-luokan terästä.

Mikropaalujen etuja ovat taloudellisuus, monipuolinen valikoima kuormien suhteen, minimaaliset ympäristövaikutukset ja erinomainen käyttövarmuus eri olosuhteissa. Helpoissa olosuhteissa mikropaalut asennetaan usein lyömällä tai puristamalla, kun taas vaativissa olosuhteissa pääasiallinen asennustapa on poraaminen.

## Katso myös
* Paalutus
* Kaivinpaalu
* Ruuvipaalu

## Aiheesta muualla
* International Society for Micropiles
Aleksandr Popov (uimari)

**Aleksandr Vladimirovitš Popov** (, s. 16. marraskuuta 1971 Sverdlovsk) on venäläinen uimari, nelinkertainen olympiavoittaja, kuusinkertainen maailmanmestari ja 21-kertainen Euroopan mestari.

”Tsaari” Popov voitti sekä 50 että 100 metrin vapaauintimatkat Barcelonan olympialaisissa 1992 ja puolusti menestyksekkäästi voittojaan neljä vuotta myöhemmin Atlantan olympialaisissa. Samaan oli kyennyt aiemmin vain Johnny ”Tarzan” Weissmuller.

Kuukausi Atlantan kisojen jälkeen Popovia puukotettiin Moskovassa ja hän sai vaurioita moniin sisäelimiinsä, muun muassa munuaisiin ja keuhkoihin. Hänet leikattiin ja hän toipui vammoistaan kolme kuukautta. Vuoden 1997 EM-kisoissa Popov palasi jälleen voittajaksi. Vuonna 1998 hänet valittiin Kansainväliseen olympiakomiteaan.

Vuoden 2000 kesäolympialaisissa Sydneyssä Popov sijoittui sadan metrin vapaauinnissa hopealle hävittyään alankomaalaiselle Pieter van den Hoogenbandille 0,39 sekunnilla.

Vuoden 2004 kesäolympialaisissa Ateenassa Popov karsiutui niukasti 100 metrin vapaauinnin finaalista hävittyään kahden sadasosasekunnin verran Australian Ian Thorpelle. 

## Saavutuksia
### Olympialaiset

* Barcelona 1992:
** kultaa: 50 m vapaauinti
** kultaa: 100 m vapaauinti
** hopeaa:  4&nbsp;×&nbsp;100 m vapaauintiviesti
** hopeaa:  4&nbsp;×&nbsp;100 m sekauintiviesti

* Atlanta 1996
** kultaa: 50 m vapaauinti
** kultaa: 100 m vapaauinti
** hopeaa:  4&nbsp;×&nbsp;100 m vapaauintiviesti
** hopeaa:  4&nbsp;×&nbsp;100 m sekauintiviesti

* Sydney 2000
** hopeaa: 100 m vapaauinti

### MM-kisat

* Rooma 1994:
** kultaa: 50 m vapaauinti
** kultaa: 100 m vapaauinti
** hopeaa:  4&nbsp;×&nbsp;100 m vapaauintiviesti
** hopeaa:  4&nbsp;×&nbsp;100 m sekauintiviesti
 
* Perth 1998:
** kultaa: 100 m vapaauinti
** hopeaa: 50 m vapaauinti
** pronssia:  4&nbsp;×&nbsp;100 m vapaauintiviesti

* Barcelona 2003:
** kultaa: 50 m vapaauinti
** kultaa: 100 m vapaauinti
** kultaa:  4&nbsp;×&nbsp;100 m vapaauintiviesti
** hopeaa:  4&nbsp;×&nbsp;100 m sekauintiviesti

### EM-kisat
* 21 kultamitalia

## Lähteet
Piispala

**Piispala** on Kannonkosken kunnassa sijaitseva luonto-, liikunta- ja nuorisomatkailukeskus, joka aloitti toimintansa vuonna 1982. Vanha kyläkoulu toimi tätä ennen kesäleirien keskuksena. Piispala on valtakunnallinen nuorisokeskus ja Suomen suurin leirikoulujen järjestäjä.

Piispala sijaitsee Kannonkosken kunnassa Kivijärven Jauhoniemellä.
Viime vuosina suuresti laajentuneen keskuksen harrastevalikoimaan kuuluu muun muassa keilahalli, 3 altaan uimahalli PiiSpa, erilaisia saunoja (rantasauna, mökkisauna, perinnesauna), 2 kilometriä Kivijärven hiekkarantaa uimarantoineen, jäähalli curling-maalauksilla, 13 metriä korkea kiipeily -ja laskeutumistorni, frisbeegolf ja jousiammunta ym. Piispalassa on rivitalo -ja mökkimajoitusta yli 400 henkilölle.

Elokuussa 1990 Piispalassa pidettiin kansainvälinen 13 500 osanottajan Finnjamboree partioleiri Tervas.

Piispalassa, joka kuuluu Suomen nuorisokeskuksiin (ry), järjestetään vuosittain noin 250 erilaista leiriä ja leirikoulua. 

Suomen jääkiekkoliitto järjestää suurimman osan kiekkoleireistään ja turnauksistaan Piispalassa. Jääkiekkoliitto järjestää myös jäärippikouluja Piispalassa. 

## Aiheesta muualla
*Piispala

## Lähteet
Trooppinen itäaalto

**Trooppinen itäaalto** tai *pasaatiaalto* on trooppisella Pohjois-Atlantilla muodostuva heikko matalapaineen sola. Joskus näihin aaltoihin kehittyy matalapaine,  joka voi kehittyä myrskyksi tai hirmumyrskyksi. 

 
Itäaaltojen aallonpituus on noin 2 500 kilometriä. Aallonpohja löytyy virtauskentästä solamaisena mutkana. Aallon itäpuoella on konvergenssia ja nousuliikettä, länsipuolella laskevaa liikettä ja divergenssiä. Aallot liikkuvat länteen 5–10 m/s. Hurrikaanien kehitys alkaa usein trooppisten itäaaltojen kohdalla.

## Katso myös
*Pasaatien kohtaamisvyöhyke
*Trooppinen pilvirykelmä
 
## Lähteet
Tefillin

**Tefillin** () ovat nahasta tehtyjä koteloita, joiden sisältämiin pergamentteihin on kirjoitettu Tooran jakeita. Tefillinejä käytetään aamurukouksissa, ja uskovat juutalaiset laittavat ne ylleen päivittäin sapattia ja juhlapyhiä lukuun ottamatta. Tefillinejä on kaksi: toinen sidotaan käsivarteen, toinen otsalle hiusrajan yläpuolelle.

Otsalle laitettava kotelo on neliosainen ja jokainen osa sisältää käärön. Käteen sidottava kotelo on yksiosainen sisältäen neljä kääröä yhdessä lokerossa. Kääröissä on nämä Tooran jakeet: *Shema* (5. Moos. 6:4–9), *Ve'haya* (5. Moos. 11:13–21), *Kadesh* (2. Moos. 13:1–10) ja *Ve'haya* (2. Moos. 13:11–16).

Tefillinien käyttö perustuu Tooran käskyyn *Ja sido ne merkiksi käteesi, ja ne olkoot muistolauseena sinun otsallasi* (5. Moos. 6:8) ja tämän vuoksi ne sidotaan symbolisesti vasempaan käsivarteen sekä otsalle; Tooran opetuksen on oltava juutalaisen sydämessä sekä ajatuksissa.

Tefillin-käsky tulee juutalaispojan velvollisuudeksi hänen saavuttaessaan uskonnollisen täysi-ikäisyyden 13-vuotiaana. Vanhoina aikoina juutalaisnaisetkin laittoivat tefillinit, mutta myöhempi rabbiinitraditio rajoitti sen vain miehille kuuluvaksi käskyksi. Nykyaikoina monet konservatiivi- ja reformijuutalaiset naiset ovat aloittaneet uudelleen niiden käytön.

Kreikaksi tefillin tunnetaan nimellä *fylakterion*. Myöhemmin tefillinien koko ja valmistustapa standardoitiin Talmudissa.

## Lähteet

## Aiheesta muualla

* lubavitch.fi: Tefillin
Henrik Zetterberg

**Henrik Zetterberg** (s. 9. lokakuuta 1980 Sundsvall, Ruotsi) on ruotsalainen uransa lopettanut jääkiekkoilija, jonka viimeisin seura oli Detroit Red Wings.

## Pelaajaura
Red Wings varasi vasen laitahyökkääjä Zetterbergin NHL:ään vuoden  varaustilaisuudessa. Hänen varausnumeronsa oli 210. Ennen siirtymistään Detroitiin Zetterberg pelasi vielä vuodet 2000–2002 kotimaassaan Timrå IK:n joukkueessa. Molemmilla kausillaan hän oli joukkueen paras pistemies. Hän siirtyi kaudeksi 2002–2003 Detroitiin ja on pelannut sen jälkeen todella hyvin Detroitin joukkueessa. Kaudella 2002–2003 Zetterberg saalisti 44 tehopistettä ja seuraavalla kaudella vain yhden vähemmän. NHL:n työsulkukaudella 2004–2005 Zetterberg palasi takaisin Timråhon, ja oli taas joukkueensa paras pistemies.

Kaudella 2007–2008 Zetterberg teki pisteitä kauden 17 ensimmäisessä ottelussa, mikä on Red Wingsin ennätys. Hän muodosti Pavel Datsjukin kanssa yhden NHL:n vaarallisimmista hyökkäyskaksikoista. Kauden päätteeksi hän voitti ensimmäisen Stanley Cupinsa ja palkittiin Conn Smythe Trophylla pudotuspelien parhaana pelaajana.

Alkuvuodesta 2009 Zetterberg solmi Detroitin kanssa 12 vuoden sopimuksen, jonka arvo on yhteensä 73 miljoonaa dollaria.

Zetterberg on kuulunut Ruotsin maajoukkueen runkopelaajiin vuodesta 2001 lähtien. Hän on ollut mukana kuusi kertaa MM-kilpailuissa, kolme kertaa olympialaisissa ja kerran World Cupissa. Suurimpana saavutuksena Zetterbergillä on olympiakulta 2006 Torinosta. Zetterbergistä tuli vuonna 2013 Detroit Red Wingsin uusi kapteeni maanmiehensä Nicklas Lidströmin lopetettua uransa.

14.9.2018 Detroit Red Wingsin GM Ken Holland vahvisti, ettei hyökkääjä pysty jatkamaan pelaamista pahan selkävamman vuoksi. Zetterberg ei ole pystynyt harjoittelemaan koko kesänä. 

"− Hän haluaisi pelata, mutta ei pysty siihen, Holland totesi lyhyesti. 

− Tämä on kova paikka. Olen ollut täällä 15 vuotta. Vaikka tiesin, että urani on loppusuoralla, toivoin, että olisin voinut pelata vielä jonkin aikaa, Zetterberg kertoi *Detroit Free Press -*lehden Helene Jamesille."

## Tilastot

## Saavutuksia

* NHL-varaus 1999 7. kierros (210. pelaaja) Detroitiin
* Elitserienin vuoden tulokas 2001
* MM-kisat: 2001 (pronssia), 2002 (pronssia), 2003 (hopeaa), 2006 (kultaa)  
* Elitserienin paras pelaaja 2002
* NHL:n tulokkaiden tähtikentässä 2003
* Elitserienin paras pistemies 2005
* olympiakisat 2006 (kultaa)
*  2007

## Lähteet
*
*

### Viitteet

## Aiheesta muualla

*Henrik Zetterbergin virallinen kotisivu
Human Nature

**Human Nature** voi tarkoittaa ainakin seuraavia:

* *[[Human Nature – luonnon pikku oikkuja]]*, Michel Gondryn ohjaama elokuva vuodelta 2001
* ”Human Nature”, Michael Jacksonin kappale vuoden 1982 albumilta *Thriller*
* ”Human Nature”, Madonnan kappale vuoden 1994 albumilta *[[Bedtime Stories]]*
* *[[Human. :II: Nature.]]*, Nightwishin albumi vuodelta 2020.
Laoisin kreivikunta

**Laoisin kreivikunta** (, ) on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 84&nbsp;732 asukasta (vuonna 2016) ja sen pinta-ala on 1&nbsp;719,14 neliökilometriä. Sen pääkaupunki on Port Laoise.

Kreivikunta on saanut nimensä keskiaikaiselta Loígisin kuningaskunnalta. Aiemmin brittien valtakaudella sen nimi oli *Queen's County*. Nimi muutettiin Irlannin itsenäistyttyä. 

## Lähteet

## Aiheesta muualla

*Kreivikunnan internetsivut
Meathin provinssi

**Meathin provinssi** (iiriksi *An Mhí*, ) oli historiallinen provinssi Irlannissa. Nykyään Meathin provinssin kreivikunnat Meath ja Westmeath kuuluvat Leinsterin provinssiin.
CRC

**CRC** () on tarkistussumman luontiin tarkoitettu algoritmi. Ennen siirron tai säilytyksen aloittamista käsiteltävästä tiedosta lasketaan summa vastaamaan yhtä tavua tai suurempaa kokonaisuutta kuten verkkoliikenteen pakettia tai tiedoston osaa. Saatua tarkistetta käytetään havaitsemaan siirron aikaisia virheitä, jotka ovat aiheutuneet siirtotien häiriöistä tai kohinasta. CRC ei kuitenkaan ole kryptografisesti vahva eikä sillä voida havaita viestien väärennystä.

CRC:n kehitti W. Wesley Peterson 1961. Tarkistussumma otettiin mukaan Ethernet-standardiin 1975.
CRC:tä käytetään mm. Ethernet-, USB-, Bluetooth-, Serial ATA- ja SCSI-väylissä, GSM-kontrolliväylässä sekä MPEG-, ZIP-, Gzip- ja PNG-tiedostoissa.

CRC on tarkoitettu vain tarkistukseen, ja vikatilanteessa tiedot on lähetettävä uudelleen. Virheenkorjauskoodilla pienen virheen voi korjata ilman uudelleenlähetystä.

## Tekniikka
CRC perustuu jakolaskuun, ja tarkistussumma on jakojäännös. Binaarilukuja ei käsitellä kokonaislukuina vaan polynomeina, jolloin esimerkiksi:

 0x25 = 0010 0101 = 0*x + 0*x + 1*x + 0*x + 0*x + 1*x + 0*x + 1*x

CRC perustuu XOR-operaation käyttöön.

## Katso myös
* Hamming-koodi
* Reed–Solomon-koodit

## Lähteet
Feliks Dzeržinski

**Feliks Edmundovitš Dzeržinski** (, puolalaisittain **Feliks Dzierżyński**, 11. syyskuuta (J: 30. elokuuta) 1877 Dzerzhinovo, Minskin kuvernementti – 20. heinäkuuta 1926 Moskova) oli bolševikkivallankumouksellinen, joka perusti salaisen poliisin Tšekan. Hänen lempinimensä oli *Rauta-Feliks*. Neuvostoliittolaisessa lastenkirjallisuudessa häntä kuvattiin myös *lasten ystäväksi*.

## Puolalainen tausta
Dzeržinski kuului syntyjään puolalaiseen szlachtaan eli aatelistoon. Hänen isänsä Edmund Dzeržinski opetti kymnaasissa Taganrogissa ennen jäämistään eläkkeelle perheen huvilalle nykyisellä Valko-Venäjällä. Äiti Helena Januszewska oli aristokraattisesta perheestä. Isän kuoleman 1882 jälkeen äiti kasvatti pojasta katolilaisen ja nationalistin. Hän toivoi pojastaan pappia, mutta Feliks erotettiin gymnasiumista kaksi kuukautta ennen valmistumista radikaalin toiminnan vuoksi. Dzeržinskin toiminta Liettuan sosialidemokraattisessa puolueessa päättyi pidätykseen 1897. Hänet karkotettiin Siperiaan kaikkiaan kolmeen otteeseen, mutta hän pakeni joka kerta. Vuonna 1899 hän perusti Puolan kuningaskunnan ja Liettuan sosialidemokraattisen puolueen Varsovassa. SDKPiL yhdistettiin Venäjän sosialidemokraattisen työväenpuolueeseen 1906, ja Dzeržinski sai paikan sen keskuskomiteasta.

## Lokakuun vallankumouksen kautta turvallisuusjohtajaksi
Feliks Dzerẑinski tutustui bolševikkijohtajiin Leniniin, Staliniin ja Trotskiin Tukholman puoluekokouksessa vuonna 1906. 

Dzeržinski pidätettiin kuudennen kerran vuonna 1912 ja tuomittiin kovaan pakkotyöhön. Hänet vapautettiin maaliskuussa 1917 keisarinvallan kaaduttua samalla kuin muutkin poliittiset vangit.

Pietarissa hän liittyi bolševikkien keskuskomiteaan ja toimi olennaisessa osassa lokakuun 1917 vallankaappauksessa. Hän vastasi bolševikkien päämajan Smolnan turvallisuudesta, ja toimi sen jälkeen Tšekan johdossa. Samalla, kun Tšeka toimi terrorivälineenä vallankumouksen vihollisia vastaan, se myös hallinnoi rautatietä, tuotantoa, hyväntekeväisyyttä ja terveydenhuoltoa.

## Loppuvuodet
Sisällissodan jälkeen Dzeržinski toimi Buharinin, Rykovin, Tomskin ja Smirnovin oikeisto-opposition kanssa ja toimiessaan kansantalouden korkeimman neuvoston puheenjohtajana vuodesta 1924 kannatti uutta talouspolitiikkaa. 

Dzeržinski kuoli sydänkohtaukseen 20. heinäkuuta 1926 Moskovassa. Sydänkohtaus tuli välittömästi hänen pidettyään huonokuntoisena ja sairaana keskuskomiteassa puheen, jossa hän voimakkaasti tuomitsi niin sanotun yhtyneen opposition, jota johtivat Lev Trotski, Grigori Zinoviev ja Lev Kamenev.

## Muuta
Dzeržinski järjesti mekaanisten laskukoneiden tuotannon Neuvostoliitossa. Koneen tyyppinimi oli Feliks ja lempinimi luonnollisesti rautafeliks. Hän järjesti myös Leica-kameroiden kopiointia ensin orpolasten työprikaatissa, myöhemmin erillisessä tehtaassa Ukrainassa. Kameran mallinimeksi tuli F.E.D..

## Lähteet

## Aiheesta muualla
Meathin kreivikunta

**Meathin kreivikunta** (, ) on Irlannin tasavallan kreivikunta Leinsterin historiallisessa provinssissa Irlannin saaren itärannikolla. Kreivikunnassa on 194&nbsp;942 asukasta (vuonna 2016) ja sen pinta-ala on 2&nbsp;331,94 neliökilometriä. Kreivikunnan pääkaupunki on Navan.

Kreivikunta sijaitsee historiallisen Meathin kuningaskunnan alueella.

## Lähteet

## Aiheesta muualla

*Kreivikunnan internetsivut
Valkeajärvi (Vologdan alue)

**Valkeajärvi** eli **Valgetjärvi** () on suuri järvi Vologdan alueella Venäjällä noin 100 kilometriä Äänisestä kaakkoon. Järvi on muodoltaan jokseenkin pyöreä, kooltaan noin 46&nbsp;x&nbsp;33&nbsp;km ja pinta-alaltaan 1&nbsp;125&nbsp;km2. Valkeajärvi laskee Šeksnajokea pitkin Rybinskin tekojärveen ja edelleen Volgaan. Etelärannalla sijaitsee vanha Belozerskin kaupunki. Järven länsi- ja eteläpuolitse kulkee Valkeajärven kanava, joka on osa Volgan–Itämeren vesitietä.

## Lähteet
Louthin kreivikunta

**Louthin kreivikunta** () on Irlannin tasavallan kreivikunta Leinsterin historiallisessa provinssissa Irlannin saaren itärannikolla. Pohjoisessa se rajautuu Yhdistyneelle kuningaskunnalle kuuluvaan Pohjois-Irlantiin. Kreivikunnassa on 128&nbsp;375 asukasta (vuonna 2016) ja sen pinta-ala on 823,6 neliökilometriä.

Louthin pääkaupunki on Dundalk. 

## Ystävyyskunnat

* Lapua, Suomi

## Lähteet

## Aiheesta muualla

*Kreivikunnan internetsivut
Cavan

**Cavan** (), on Irlannin kaupunki Ulsterin historiallisessa provinsissa Cavanin kreivikunnassa. Se toimii kreivikuntansa pääkaupunkina. Cavanissa on 10&nbsp;205 asukasta (vuonna 2011) ja kaupungin pinta-ala on 18,4 neliökilometriä (*agglomeration*).

## Lähteet

## Aiheesta muualla
Antrimin kreivikunta

**Antrimin kreivikunta** (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee saaren pohjoisrannikolla historiallisessa Ulsterin provinssissa. Kreivikunta on saanut nimensä Antrimin kaupungilta.

Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 355&nbsp;716 asukasta ja sen pinta-ala oli 2&nbsp;845,22 neliökilometriä (ilman Belfastin kaupunkialuetta). Nykyään Antrimin kreivikunnan alue kuuluu useaan piirikuntaan (Causeway Coast and Glens, Mid and East Antrim, Antrim and Newtownabbey, Armagh, Banbridge and Craigavon ja Lisburn and Castlereagh) sekä Belfastin kaupunkiin.

## Lähteet

## Aiheesta muualla
Monaghanin kreivikunta

**Monaghanin kreivikunta** () on Irlannin tasavallan kreivikunta Ulsterin historiallisessa provinssissa maan pohjoisosassa. Se rajautuu pohjoisessa Yhdistyneelle kuningaskunnalle kuuluvaan Pohjois-Irlantiin. Kreivikunnassa on 61&nbsp;273 asukasta (vuonna 2016) ja sen pinta-ala on 1&nbsp;273,45 neliökilometriä.

Kreivikunnan pääkaupunki on Monaghan. Alueen maastolle ovat tyypillisiä jääkauden luomat pienet kukkulat, ja sen nimi tuleekin iirin kielen ”pienten kukkuloiden maata” tarkoittavista sanoista.

## Kylät ja kaupungit

## Lähteet

## Aiheesta muualla

*Kreivikunnan internetsivut
Monaghan

**Monaghan** [] () on kaupunki Irlannissa, Monaghanin kreivikunnassa lähellä Pohjois-Irlannin rajaa. Vuonna 2016 siellä oli 7&nbsp;678 asukasta. Sen vanhin rakennelma on 1600-luvulta peräisin oleva pylväs nimeltä Old Cross, joka todennäköisesti oli alun perin aurinkokellon jalusta. Huomattavin nähtävyys on St MacArthanin katedraali, joka on rakennettu vuosina 1861–1891. Katedraalissa on ruusuikkuna ja kirkkotekstiileitä. Kaupungissa on huonekalutehdas ja elintarviketeollisuutta, joka keskittyy siipikarjaan ja herkkusieniin. Monaghanissa järjestetään vuosittain rhytm and blues -musiikin festivaali.

## Lähteet

## Aiheesta muualla

*